ਐਮ. ਵਿਸ਼ਵੇਸਵਾਰੀਆ
ਸਰ ਮੋਕਸ਼ਗੁੰਡਮ ਵਿਸ਼ਵੇਸਵਾਰੀਆ (15 ਸਤੰਬਰ, 1861 – 12 ਅਪਰੈਲ, 1962) ਭਾਰਤੀ ਇੰਜੀਨੀਅਰ, ਨੀਤੀਵਾਨ, ਵਿਦਵਾਨ ਅਤੇ ਮੈਸੂਰ ਰਾਜ ਦਾ 19ਵਾਂ ਦੀਵਾਨ ਸੀ ਜਿਸ ਨੂੰ ਭਾਰਤ ਸਰਕਾਰ ਨੇ 1955 ਵਿੱਚ ਉਹਨਾਂ ਦੇ ਕੰਮ ਦੀ ਕਦਰ ਕਰਦੇ ਹੋਏ ਭਾਰਤ ਰਤਨ ਨਾਲ ਸਨਮਾਨਿਤ ਕੀਤਾ। ਆਪ ਨੇ 1912 ਤੋਂ 1918 ਤੱਕ ਮੈਸੂਰ ਦੇ ਦੀਵਾਨ ਵਜੋਂ ਕੰਮ ਕੀਤਾ। ਉਹਨਾਂ ਨੂੰ ਬਰਤਾਨਵੀ ਸਰਕਾਰ ਦੇ ਬਾਦਸ਼ਾਹ ਜਾਰਜ ਪੰਚਮ ਨੇ ਉਹਨਾਂ ਦੀ ਪ੍ਰਾਪਤੀਆਂ ਕਰਕੇ ਸਨਮਾਨਿਤ ਕੀਤਾ ਸੀ। ਭਾਰਤ ਵਿੱਚ ਉਹਨਾਂ ਦੇ ਜਨਮਦਿਨ ਨੂੰ ਇੰਜੀਨੀਅਰ ਦਿਵਸ ਦੇ ਤੌਰ ’ਤੇ ਮਨਾਇਆ ਜਾਂਦਾ ਹੈ। ਉਹਨਾਂ ਨੇ ਕ੍ਰਿਸ਼ਨਾ ਰਾਜਾ ਡੈਮ ਤੇ ਬਤੌਰ ਮੁੱਖ ਇੰਜੀਨੀਅਰ ਤੌਰ ’ਤੇ ਕੰਮ ਕੀਤਾ। ਉਹਨਾਂ ਦੇ ਕੰਮ ਨਾਲ ਹੈਦਰਾਬਾਦ ਵਿੱਚ ਹੜ੍ਹ ਰੋਕਣ ’ਚ ਮਦਦ ਹੋਈ।